Sintautų tvenkinys

Sintautų tvenkinys – tvenkinys Lietuvoje, Šakių rajone, šalia Sintautųhttp://ezerai.vilnius21.lt/sintautu-v7916.html. Sudarytas užtvenkus Pentos upę (Novos intakas) 9 km nuo jos žiočių. Tvenkinio ilgis pietryčių-šiaurės vakarų-rytų kryptimi – 4,13 km, plotis – iki 0,39 km. Į rytus driekiasi 1,25 km ilgio įlanka, į kurią įteka upė Penta III. Altitudė 42,5 m. Krantai žemi, ištisai apaugę medžiais ir krūmais. Tvenkinį supa daugiausia dirbami laukai, krūmynai. 1 km už Sintautų tvenkinio pasroviui yra sudarytas Totorviečių tvenkinys.

Užtvankos keteros aukštis virš jūros lygio 44,5 m, ilgis 500 m, plotis 8 m. Vandens pralaida – šachtinė. Skaičiuotinis užtvankos debitas – 34,9 m³/s. Tvenkinys įrengtas 1985 m.

Prie tvenkinio yra Sintautų gyvenvietė, Gaisrių, Starkų, Santakų kaimai.

2014 m. tvenkinyje sugautas sidabrinis karosas svėrė 3880 g – Lietuvos rekordas.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Šakių rajono tvenkiniai
Kategorija:Sintautai